mediis maculis 3 ad 4, rarius 5 obsoletis. Lanugo crispatula fere unicolor, cinerea. Corporis 
pilus 1 ad 2 longus. Longissimi pili mediam caudam vestiunt iique 2” 9’" aequant. Uraei et 
caudae baseos pili, qui apud Ichneumonem longissimi sunt et caudam late conicam reddunt, 
apud hanc speciem longe breviores sunt gravemque differentiae notam largiuntur. Rostrum 
vibiissis setisque multis ciliatum est. Verae vibrissae seriebus fere quaternis in labio superiore 
utrinque dispositae sunt, quae postica convergunt. Praeterea setarum parvi fasciculi diversi 
quatuor adsunt, alius in temporibus, alius in gula, supra oculos tertius, quartus ad genas prope 
angulum oris. Nullibi setae pollice multo longiores sunt, omnesque nigro -fusci et parum 
conspicui sunt. Temporum setae Ichneumoni deesse visae sunt, reliquae adsunt, sed minores. 
Bursa analis unica, quae fundo suo anum ipsa includit. Odor non admodum fortis, nec valde 
molestus. Animal solicitatum mordax hominem aggreditur. Caudae pili erigi possunt eoque 
caudae formam Equiseti fere praebent. Linguae papillae laminis semicylindricis truncatis corneis 
duris y" longis armatae sunt. Reliqua anatomica alibi dabimus. 
Feminae adultae: 
Forma et colore a mare non differt, nec magnitudine. Rima genitalis sub bursa anali ab 
eaque non inclusa. Mammae abdominales 4. Pectorales et inguinales non vidimus. 
Catuli: 
Catulus, 10 pollices longo corpore, velleris colore non differt, nisi in cauda. Pili corporis 
apicibus nigris aliquam nigredinem leviorem adducunt. Cauda ab apice ultra medium et summo 
apice nigra. Aures corporis ratione latiores, adultis amplitudine aequales. Pieliqua conveniunt. 
Caudae pili longissimi 2l' aequant. 
Ad Embukohl Dongalae tria specimina venati sumus. Duodecim Mille passuum distantia 
a Nilo cuniculos struxerant et Coleopterorum fragmenta in excrementis eorum erant. Certo vero 
etiam reliquarum specierum victum non recusant. In desertis, praeter Coleoptera (Pimelias), 
mures agrestes (Meriones) et Pterocles vocatorum Perdicum, rarius forsan et Struthionum ova eis 
cibo esse possent. Utrum e tanta distantia ad Nilum usque, qui Crocodilis illic abundat, ex- 
currat, diiudicare non potuimus. Cicurem hanc speciem nusquam, Ichneumonem saepe vidimus. 
In Aegypto habitare non videtur. 
Differentiam inter Herpestem leucurum 
H. leucurus. 
Rostrum longius; 
Nasi basis plana, cinerea; 
Aures paullo altiores; 
Plantae longiores, longius hirtae ; 
Cauda brevior, basi angustior, media dilatata, apicis 
flocco nullo; 
Pilus mollior, lanugine copiosa ; 
Dorsum nigricans; latera cineracea; 
Pedum posteriorum tibiae basi nigro -fuscae; 
Mammae 4. 
et Ichneumonem hanc colligam. 
H. Ichneumon. 
Rostrum brevius; 
Nasi basis convexa, rufa; 
Aures breviores; 
Plantae breviores, longius nudae; 
Cauda longior, basi maxime dilatata, apice floc- 
cosa; 
Pilus rigidior, lanugine parca; 
D. lateribus concolor; latera fuscescente cineracea; 
Pedum posteriorum tibiae unicolores. 
Mammae 6? 
De anatomicis differentiis alio loco. 
